**Datum:** 30/03/2020

**POZIV NA DOSTAVU PONUDA**

**za nabavu**

**„Vanjska usluga digitalne agencije za online marketing“**

**Oznaka nabave: 08**

SADRŽAJ

[1. PODACI O NARUČITELJU 4](#_Toc27554660)

[2. KOMUNIKACIJA PONUDITELJA S NARUČITELJEM 4](#_Toc27554661)

[Kontakt podaci 4](#_Toc27554662)

[Način komunikacije 4](#_Toc27554663)

[Načelo transparentnosti i jednakog postupanja 4](#_Toc27554664)

[Usklađenost s Općom direktivom o zaštiti podataka (eng. General Data Protection Regulation (GDPR)) 4](#_Toc27554665)

[Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama 4](#_Toc27554666)

[Objava odgovora na upite Ponuditelja 5](#_Toc27554667)

[Izmjene Poziva na dostavu ponuda i rokova za dostavu ponuda 5](#_Toc27554668)

[3. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA 5](#_Toc27554669)

[Provedba postupka nabave 5](#_Toc27554670)

[Izjava o sukobu interesa 5](#_Toc27554671)

[Sprječavanje sukoba interesa 5](#_Toc27554672)

[4. POČETAK POSTUPKA NABAVE 5](#_Toc27554673)

[5. PROCIJENJENA VRIJEDNOST NABAVE 6](#_Toc27554674)

[6. PRAVNA OSNOVA 6](#_Toc27554675)

[7. VRSTA POSTUPKA NABAVE 6](#_Toc27554676)

[8. OPIS PREDMETA NABAVE 6](#_Toc27554677)

[9. TEHNIČKE SPECIFIKACIJE 6](#_Toc27554678)

[10. KRITERIJI ODABIRA 7](#_Toc27554679)

[Postupanje u slučaju Ponuda s identičnom cijenom/brojem bodova 7](#_Toc27554680)

[Kriteriji sposobnosti 7](#_Toc27554681)

[Kriteriji za ekonomski najbolju ponudu (ENP) 8](#_Toc27554682)

[Formula za izračun ENP 11](#_Toc27554683)

[11. NAČELO JEDNAKOVRIJEDNOSTI 12](#_Toc27554684)

[12. MJESTO IZVOĐENJA RADOVA 12](#_Toc27554685)

[13. PRIPREMA I DOSTAVA PONUDA 12](#_Toc27554686)

[14. IZMJENA I/ILI DOPUNA PONUDE 12](#_Toc27554687)

[15. ODUSTAJANJE OD PONUDE 13](#_Toc27554688)

[16. PRAVILA DOSTAVE DOKUMENATA 13](#_Toc27554689)

[17. ROK VALJANOSTI PONUDE 13](#_Toc27554690)

[18. ROK ZA DOSTAVU PONUDA 13](#_Toc27554691)

[19. ROK ZA DONOŠENJE ODLUKE 13](#_Toc27554692)

[20. ROK ZA ŽALBU NA ODLUKU 13](#_Toc27554693)

[21. ROK ZA POTPISIVANJE UGOVORA 14](#_Toc27554694)

[22. ROK ZA IZVRŠENJE UGOVORA 14](#_Toc27554695)

[23. ROK, NAČIN I UVJETI PLAĆANJA 14](#_Toc27554696)

# PODACI O NARUČITELJU

**Naziv naručitelja:** Connected devices d.o.o. za trgovinu i usluge

**Adresa:** Ksaver 171 A, 10000 Zagreb

**OIB:** 81127230861

**Telefon:** +385 99 292 81 11

# KOMUNIKACIJA PONUDITELJA S NARUČITELJEM

## Kontakt podaci

**Kontakt osobe: Lucija Zlatar,**

**Hrvoje Renka (+385 95 9168 711, +385 91 7212 147)**

**E-mail: lucija.zlatar@spotsie.io,** [**Hrvoje.Renka@ecorys.com**](mailto:Hrvoje.Renka@ecorys.com)

Način komunikacije

**Komunikacija i bilo koja druga razmjena informacija** između Naručitelja i Ponuditelja obavljat **će se putem e-maila s navedenim kontakt osobama.**

**Zbog lakše komunikacije te za potrebe revizijskog traga, poruke moraju biti naslovljene naslovom:**

**„Vanjska usluga digitalne agencije za online marketing“ – upit za pojašnjenjem Poziva“**.

## Načelo transparentnosti i jednakog postupanja

**Zbog načela transparentnosti i jednakog postupanja prema svim zainteresiranim stranama te za potrebe revizijskog traga, Naručitelj će odgovoriti** na zahtjev za dodatne informacije i pojašnjenja **ako je zahtjev poslan putem e-maila na gore navedene adrese** (molimo da se obje adrese dodaju u primatelje poruke).

**Sa svrhom jednakog postupanja prema svim Ponuditeljima, u slučaju telefonskog poziva, Ponuditelji će biti zamoljeni da isti upit bude upućen i putem elektroničke pošte** kako bi se osigurao revizijski trag te odgovorilo na upit svim potencijalnim Ponuditeljima putem internetske stranice [www.strukturnifondovi.hr](http://www.strukturnifondovi.hr).

U svrhu jednakog postupanja prema svim Ponuditeljima, **svi odgovori na upite zaprimljene na gore definiran način bit će objavljeni na internetskoj stranici** [www.strukturnifondovi.hr](http://www.strukturnifondovi.hr).

## Usklađenost s Općom direktivom o zaštiti podataka (eng. General Data Protection Regulation (GDPR))

S ciljem zaštite podataka, upiti će biti anonimizirani, odnosno, u objavljenim odgovorima na upite neće biti navedeno koji je potencijalni Ponuditelj poslao upit.

## Razmjena podataka s Upravljačkim tijelom (UT), Posredničkim tijelom prve razine (PT1), Posredničkim tijelom druge razine (PT2), tijelima u sustavu upravljanja i kontrole (SUK) i trećim stranama

Napominjemo kako će svi navedeni upiti, uključujući i identitet pošiljatelja upita, u skladu s ugovornim obvezama Naručitelja, biti proslijeđeni HAMAG BICRO-u za potrebe izvještavanja o provedbi projekta te sa svrhom revizijskog traga, a HAMAG BICRO, u ulozi PT2 ima ovlasti proslijediti navedene podatke ostalim tijelima u SUK-u te Europske komisije.

Objava odgovora na upite Ponuditelja

Pod uvjetom da je zahtjev pravovremen[[1]](#footnote-1), posljednje dodatne informacije i objašnjenja vezana uz Poziv Naručitelj će na internetsku stranicu [www.strukturnifondovi.hr](http://www.strukturnifondovi.hr) staviti na raspolaganje najkasnije dva (2) dana prije isteka roka za dostavu ponuda.

Izmjene Poziva na dostavu ponuda i rokova za dostavu ponuda

Ukoliko Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen Poziv i dodatna dokumentacija. **Naručitelj nema obvezu svakoga Ponuditelja ponaosob obavijestiti o navedenim izmjenama.**

Ukoliko procijeni potrebnim, Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije u skladu s procjenom Naručitelja.

**Ukoliko nema potrebe za značajnim izmjenama Poziva ili bilo kojeg dokumenta koji predstavlja sastavni dio Poziva, Naručitelj nema pravo produžiti originalno objavljeni rok za dostavu ponuda** budući da navedeno krši načela transparentnosti, otvara sumnju na pogodovanje određenom Ponuditelju te Naručitelja dovodi u opasnost od financijskih korekcija.

# POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA

## Provedba postupka nabave

**Postupak nabave za potrebe Connected devices d.o.o. za trgovinu i usluge za računalne djelatnosti i proizvodnju provodi Ecorys Hrvatska d.o.o.**

## Izjava o sukobu interesa

**Naručitelj je u potencijalnom sukobu interesa s poduzećima:**

**AG04 INNOVATIVE SOLUTIONS d.o.o, Antuna Bauera 29, 10000 Zagreb, OIB 99895959831**

**BACKLOG J.D.O.O, Ksaver 171a, 10000 Zagreb, OIB 52576012662**

**BYTECRAFT D.O.O, Dankovečka 8, 10000 Zagreb, OIB 13085245408**

## Sprječavanje sukoba interesa

Naručitelj će u postupku nabave poduzeti prikladne mjere da učinkovito spriječi, prepozna i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

**Svi članovi Odbora za odabir također će, prije pristupanja vrednovanju pristiglih Ponuda, potpisati odgovarajuću Izjavu o nepostojanju sukoba interesa.**

# POČETAK POSTUPKA NABAVE

Početkom postupka nadmetanja s obaveznom objavom smatra se prvi sljedeći dan nakon objave Poziva na internetskoj stranici [www.strukturnifondovi.hr](http://www.strukturnifondovi.hr). **Sva natječajna dokumentacija objavljena je dana 30.03.2020.**

# PROCIJENJENA VRIJEDNOST NABAVE

**Procijenjena vrijednost nabave iznosi HRK 135.000,00** bez PDV-a.

# PRAVNA OSNOVA

Poziv na dostavu ponuda je u potpunosti usklađena s odredbama Priloga 3. „Postupci nabave za osobe koje nisu obveznici Zakona o javnoj nabavi“ te odredbama EU direktiva 2014/24/EU[[2]](#footnote-2) i 2014/25/EU[[3]](#footnote-3).

# VRSTA POSTUPKA NABAVE

**Postupak nadmetanja provodi se na osnovi dokumenta „Postupci nabave za osobe koje nisu obveznici zakona o javnoj nabavi“**, a koji je sastavni dio dokumentacije Poziva KK.03.2.2.04.0143 – **postupak nabave s obaveznom objavom**. Navedeni Poziv i „Postupci nabave za osobe koje nisu obveznici zakona o javnoj nabavi“ dostupni su na internetskoj stranici [https://strukturnifondovi.hr/](https://strukturnifondovi.hr/natjecaji/povecanje-energetske-ucinkovitosti-koristenja-obnovljivih-izvora-energije-proizvodnim-industrijama/) .

# OPIS PREDMETA NABAVE

Naručitelj nabavlja **uslugu digitalne agencije za online marketing**.

**Detaljni podaci o vrsti, opsegu i općoj prirodi usluge detaljno su opisani u sljedećem poglavlju (Tehničke specifikacije).**

Svi zainteresirani Ponuditelji prilikom sastavljanja ponude dužni su uzeti u obzir javno objavljeni Poziv na dostavu ponuda s pripadajućim Prilogom[[4]](#footnote-4).

# TEHNIČKE SPECIFIKACIJE

U skladu s „Postupcima nabave za osobe koje nisu obveznici zakona o javnoj nabavi“ te Priloga 12 EU Direktive2014/24/EU, na sve norme definirane u Tehničkim specifikacijama primjenjive su odredbe Poglavlja 12. DZN: Načelo jednakovrijednosti.

Priprema oglasne kampanje: izrada plana implementacije i kreiranje Facebook piksela i Google tag managera za praćenje ponašanja posjetitelja i remarketing kampanje.

Vođenje oglašavanja putem Facebooka, Google Adwords, LinkedIn:

* Kampanja marketing; do četiri oglasna rješenja po platformi
* Kampanja remarketing; do četiri oglasna rješenja po platformi
* Izrada oglasa, upravljanje kampanjom; A/B testiranje oglasnih rješenja, dnevna optimizacija budžeta, testiranje ciljnih skupina
* Izrada izvještaja

# KRITERIJI ODABIRA

**Kriterij za odabir najboljeg Ponuditelja je ekonomski najbolja ponuda.**

Najboljom Ponudom smatra se Ponuda koja u potpunosti zadovoljava sve uvjete natječajne dokumentacije (minimalni kriteriji sposobnosti) uz ostvareni najveći broj bodova (vrednovanje ekonomski najbolje ponude) u odnosu na ostale zaprimljene Ponude.

## Postupanje u slučaju Ponuda s identičnom cijenom/brojem bodova

Ako dvije ili više valjanih Ponuda budu jednako rangirane prema kriterijima za odabir Ponude, **Naručitelj će odabrati Ponudu koja je zaprimljena ranije.**

**Ako Ponuditelj nakon dostave Ponude dostavi izmjenu i/ili dopunu ponude, kao vrijeme zaprimanja Ponude smatra se vrijeme kada je dostavljena posljednja izmjena i/ili dopuna.**

## Kriteriji sposobnosti

Kriteriji sposobnosti predstavljaju osnovu za vrednovanje minimalnih uvjeta za izvedbu predmeta nabave od strane Ponuditelja[[5]](#footnote-5).

Definirani kriteriji i način dokazivanja uz sva dodatna pojašnjenja navedeni su u tekstu ispod:

1. **Dokaz da Ponuditelj u posljednje 3 godine (2016, 2017 i 2018) ima promet minimalno 2 puta veći od procijenjene vrijednosti nabave (kumulativno zbrojem sve tri godine)**

**POJAŠNJENJE:**

Kriterij je usklađen s „Postupcima nabave za osobe koje nisu obveznici zakona o javnoj nabavi“ koji definiraju načelo racionalnog i efikasnog trošenja javnih sredstava u skladu s načelima Zakona o javnoj nabavi.

**REFERENCA ZA PROVJERU:**

Dokazuje se relevantnim dokumentom poput:

1. u slučaju RH: GFI/prijava dohotka (ovisno da li prijavitelj knjigovodstvo vodi u skladu s odredbama Zakona o porezu na dobit ili Zakona o porezu na dohodak) za godine 2016,2017 i 2018;
2. u slučaju ostalih zemalja: u skladu s regulativom zemlje u kojoj je pravni nastan Ponuditelja za godine 2016,2017 i 2018
3. **Dokaz da je Ponuditelj proveo minimalno 10 projekata na području definiranom predmetom nabave i tehničkim specifikacijama, pojedinačne vrijednosti minimalno 50% procijenjene vrijednosti projekta (tj. svaki od navedenih projekata mora biti minimalne vrijednosti u iznosu od 50% procijenjene vrijednosti nabave)**

**POJAŠNJENJE:**

Kriterij definira stručnu sposobnost Ponuditelja u provedbi projekata digitalnog oglašavanja.

**REFERENCA ZA PROVJERU:**

Dokazuje se popisom projekata s njihovim kratkim opisom te vrijednosti projekata. Ponuditelj popis dostavlja s pečatom te potpisom odgovorne osobe, a Ponuditelj za njihovu istinitost jamči pod materijalnom i krivičnom odgovornošću.

Naručitelj ima mogućnost dodatno zatražiti reference, odnosno kontakt podatke navedenih klijenata, u slučaju sumnje u istinitost dostavljenih podataka.

1. **Dokaz da Ponuditelj zapošljava/ima na raspolaganju minimalno 3 stručnjaka koji će biti angažirani na provedbi aktivnosti koje su predmetom nabave od kojih je svaki od njih radio na minimalno jednom projekatu na području definiranom predmetom nabave i tehničkim specifikacijama.**

**POJAŠNJENJE:**

Kriterij definira stručnu sposobnost projektnog tima Ponuditelja u provedbi projekata digitalnog oglašavanja.

**REFERENCA ZA PROVJERU:**

Dokazuje se:

1. Ugovorom o zapošljavanju, a u slučaju vanjskih suradnika, suradnik potpisuje izjavu o raspoloživosti u vrijeme trajanja provedbe projektnih aktivnosti. Vanjski stručnjaci za istinitost podataka jamče pod materijalnom i krivičnom odgovornošću.
2. Životopisom stručnjaka za digitalno oglašavanje s jasnim referencama na sudjelovanje u projektima digitalnog oglašavanja. Ponuditelj i stručnjaci za istinitost podataka jamče pod materijalnom i krivičnom odgovornošću.

Naručitelj ima mogućnost dodatno zatražiti reference, odnosno kontakt podatke navedenih klijenata, u slučaju sumnje u istinitost dostavljenih podataka.

## Kriteriji za ekonomski najbolju ponudu (ENP)

Kriteriji za ENP rangiraju sve ponude Ponuditelje koji zadovoljavaju gore navedene minimalne kriterije sposobnosti i osnova su za odabir ekonomski najbolje ponude. **Svaki od kriterija se boduje, a konačna odluka o najboljoj Ponudi donosi se zbrajanjem vrijednosti svih bodovanih kategorija.**

| **Kriterij odabira** | **Bodovanje** | **Maksimalan broj bodova/udio u ukupnim bodovima** | **Referenca za provjeru** |
| --- | --- | --- | --- |
| **VRIJEDNOST PONUDE** | | | |
| **Cijena** | XC = CMIN / CX x 10  XC – broj bodova ocjenjivane ponude  CMIN – najniža ponuđena cijena  CX – cijena ocjenjivane ponude  Do maksimalno 10 bodova | 10/10% | **Prilog I: Ponudbeni list** |
| U skladu s odredbama Čl. 67 EU direktive 2014/24/EU.  **Krajnji trošak za Naručitelja navodi se u Prilogu I: Ponudbeni list i predmet je vrednovanja tijekom odabira najbolje ponude.**  **Budući da je navedeno kriterij ENP, cijena navedena u Ponudbenom listu predstavlja krajnji trošak za Naručitelja, nije podložna dodatnim izmjenama/pregovorima te će kao takva biti navedena u Ugovoru s odabranim Ponuditeljem.** | | | |
| **RELEVANTNO ISKUSTVO ČLANOVA PROJEKTNOG TIMA** | | | |
| **Stručnjak s iskustvom u vođenju projekata digitalnog oglašavanja na području naftne industrije** | 1 projekt – 5 bodova  2 do 3 projekta – 15 bodova  4 i više projekata – 30 bodova | 30/30% | **Životopis stručnjaka s jasnim referencama na navedeni kriterij** |
| **Stručnjak s iskustvom na području video projekata za potrebe digitalnog oglašavanja** | 1 do 10 projekata – 5 bodova  11 do 19 projekata – 15 bodova  20 i više projekata – 30 bodova | 30/30% | **Reference Ponuditelja s jasnim referencama na navedeni kriterij** |
| **Stručnjak s iskustvom na području medijskog planiranja** | 1 do 5 projekata – 5 bodova  6 do 15 projekata – 15 bodova  16 i više projekata – 30 bodova | 30/30% | **Reference Ponuditelja s jasnim referencama na navedeni kriterij** |
| **Ponuditelj uz ponudu dostavlja životopise stručnjaka s jasnim referencama na sva tri navedena kriterija. Ponuditelj dostavlja dokaz da zapošljava/ima ugovor o poslovnoj suradnji s navedenim stručnjakom/izjavu o raspoloživosti za rad na projektnim aktivnostima koje su predmetom nabave.**  Spotsie aplikacija se, uz postojeće područje konferencija, okreće na strateški manje pokrivena područja kao što je područje naftne industrije gdje je potencijal za prodaju znatno veći.  Koristeći usluge stručnjaka u vođenju projekata digitalnog oglašavanja na području naftne industrije želimo postići da mobilna i web aplikacija Spotsie odgovara vizualnom identitetu grupacija i da je oglašavanje prepoznatljivo njihovim zaposlenicima.  **Budući da je navedeno kriterij ENP, stručnjak koji bude predmetom vrednovanja mora i izvršavati predmet nabave i kao takav biti naveden u Ugovoru s odabranim Ponuditeljem.**  Budući da je navedeno kriterij ENP**, samo u iznimnim okolnostima na koje Ponuditelj nema utjecaj postoji mogućnost zamjene, ali u tom slučaju Ponuditelj mora osigurati stručnjaka čija zamjena ne bi utjecala na vrednovanje pristiglih ponuda**  Dodatno pojašnjenje: u slučaju stručnjaka koji je na vrednovanju dobio 30 bodova, a tijekom provedbe dođe do iznimnih okolnosti na koje Ponuditelj nema utjecaja, Ponuditelj tijekom provedbe projekta mora osigurati zamjenu koja bi na vrednovanju također dobila 30 bodova, odnosno, identične razine stručnosti.  Zamjena stručnjaka ne smije imati učinak na rok za izvršenje Ugovora i predstavlja odgovornost Ponuditelja.  Pod okolnostima na koje Ponuditelj nema utjecaja mogu se smatrati okolnosti poput bolesti, ozljede, trudnoće i sl. Okolnosti poput premještanja zaposlenika/ugovorenog stručnjaka na drugu poslovnu aktivnost od strane Ponuditelja i sl. ne može se smatrati okolnostima na koje Ponuditelj nije mogao imati utjecaja. Ukoliko Ponuditelj ne pronađe adekvatnu zamjenu ili bi predložena zamjena utjecala na rezultate vrednovanja originalno zaprimljenih Ponuda (stručnjak čiji bi životopis ostvario manji broj bodova u odnosu na originalno predloženog stručnjaka), Naručitelj ima pravo raskinuti Ugovor.  **Zamjena mora biti pismeno odobrena od strane Naručitelja, a Naručitelj o izmjeni bez odgode obavještava PT1 i PT2 u vidu Obavijesti o izmjenama većega značaja u skladu s odredbama Čl. 19-22 Dodatka 1.2: Opći uvjeti Ugovora.**  **Ponuditelj i stručnjaci za istinitost podataka jamče pod materijalnom i krivičnom odgovornošću.**  **Naručitelj ima mogućnost dodatno zatražiti reference, odnosno kontakt podatke navedenih klijenata, u slučaju sumnje u istinitost dostavljenih podataka.** | | | |
| **UKUPNO** |  | **100/100%** |  |

## Formula za izračun ENP

**Cijena (maks. 10 bodova) + Stručnjak s iskustvom u vođenju projekata digitalnog oglašavanja na području naftne industrije (maks. 30 bodova) Stručnjak s iskustvom na području videoprojekata za potrebe digitalnog oglašavanja (maks. 30 bodova) + Stručnjak s iskustvom na području medijskog planiranja (maks. 30 bodova) = UKUPNO (maks. 100 bodova)**

# NAČELO JEDNAKOVRIJEDNOSTI

Točka 2.3 Priloga 3. „Postupci nabave za osobe koje nisu obveznici zakona o javnoj nabavi“ definira sljedeće:

**„Ako se navode robne marke, tada svako upućivanje na robnu marku mora biti popraćeno izrazom »ili jednakovrijedno«“.**

U skladu s navedenim, na sve slučajeve u kojima je korišten pojam jednakovrijednosti, a prilikom definiranja kriterija jednakovrijednosti, primjenjuju se odredbe Priloga 12 EU Direktive 2014/24/EU koji pojam „jednakovrijednoga“ definira kao:

**„Potvrde koje izdaju službeni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje.“**

**Napominjemo kako su svi konkretni nazivi u dokumentaciji opisnog karaktera. Na navedeno se isto tako primjenjuje načelo jednakovrijednosti.**

# MJESTO IZVOĐENJA RADOVA

Predmet nabave bit će dostavljen na lokaciju **Ksaver 171A, 10000 Zagreb,** odnosno **na navedenoj lokaciji bit će sastavljen Zapisnik o primopredaji/urednom izvršenju ugovornih obveza.**

# PRIPREMA I DOSTAVA PONUDA

Ponuda se dostavlja na hrvatskom ili engleskom jeziku i latiničnom pismu. Pri izradi ponude, Ponuditelj se mora pridržavati zahtjeva i uvjeta iz Poziva te pripadajućeg Priloga koji je sastavni dio Poziva.

**Ponude se dostavljaju** **isključivo** u obliku definiranom od strane Naručitelja (pripadajući Prilog) sa svom popratnom dokumentacijom:

**Putem elektroničke pošte na (obje) e-mail adrese** navedene pod Točkom 2. ovoga Poziva s naslovom poruke:

**Ponuda za nabavu „Vanjska usluga digitalne agencije za online marketing“**

**Ponuditelj sam snosi troškove izrade i slanja Ponude te rizik eventualnog gubitka, odnosno nepravovremene dostave ponude.**

# IZMJENA I/ILI DOPUNA PONUDE

**Ponuditelj može do isteka roka za dostavu ponuda dostaviti izmjenu i/ili dopunu Ponude.** Izmjena i/ili dopuna Ponude dostavlja se na isti način kao i osnovna Ponuda s obveznom naznakom da se radi o izmjeni i/ili dopuni Ponude. U tom se slučaju vremenom zaprimanja smatra dostava posljednje verzije Ponude.

# ODUSTAJANJE OD PONUDE

Ponuditelj može do isteka roka za dostavu ponude pisanom izjavom odustati od svoje dostavljene Ponude. Pisana izjava se dostavlja na isti način kao i Ponuda s obveznom naznakom da se radi o odustajanju od Ponude. U slučaju odustajanja, Ponuda se ne vraća Ponuditelju.

# PRAVILA DOSTAVE DOKUMENATA

U slučaju postojanja sumnje u istinitost podataka u priloženim dokumentima ili Izjavama Ponuditelja, Naručitelj se može obratiti nadležnim tijelima radi dobivanja informacija o situaciji tih Ponuditelja, a u slučaju da se radi o Ponuditelju sa sjedištem u drugoj državi, Naručitelj može zatražiti suradnju nadležnih institucija.

Ponuda mora sadržavati najmanje:

1. **Popunjen, potpisan i pečatom ovjeren Ponudbeni list** (Prilog I)
2. **Dokumentaciju navedenu u Poglavlju 10 ovoga dokumenta – kriteriji sposobnosti**
3. **Dokumentaciju navedenu u Poglavlju 10 ovoga dokumenta – kriteriji za ENP**

# ROK VALJANOSTI PONUDE

**Rok valjanosti ponude je minimalno 60 dana od isteka roka za dostavu ponuda.** Naručitelj će odbiti ponudu čija je valjanost kraća od zahtijevane.

# ROK ZA DOSTAVU PONUDA

**Rok za dostavu ponude je 08/04/2020.**

Razmatrat će se sve ponude koje budu zaprimljene do ponoći navedenog datuma (po srednjeeuropskom vremenu, Zagreb (GMT+2)).

# ROK ZA DONOŠENJE ODLUKE

**Naručitelj će Odluku o odabiru donijeti u roku ne dužem od 30 dana** od završetka roka za dostavu ponuda koji je definiran u Poglavlju 18.: Rok za dostavu ponuda.

Svim neuspješnim Ponuditeljima bit će poslana Odluka o odbijanju ponude te Odluka o odabiru[[6]](#footnote-6), a s odabranim Ponuditeljem Naručitelj pristupa potpisivanju Ugovora.

# ROK ZA ŽALBU NA ODLUKU

**Odredbama Priloga 3. „Postupci nabave za osobe koje nisu obveznici zakona o javnoj nabavi“ u skladu s čijim odredbama se provodi predmetna nabava, nije propisana mogućnost žalbe na odluku Naručitelja.**

Odluka o odabiru postaje izvršna dostavom odabranom Ponuditelju. Odluka o odabiru dostavlja se Ponuditelju bez odgode u elektroničkom i pisanom obliku.

**Rok mirovanja se ne primjenjuje.**

# ROK ZA POTPISIVANJE UGOVORA

Naručitelj će s odabranim Ponuditeljem potpisati Ugovor **u roku ne dužem od 30 (trideset) dana od donošenja Odluke o odabiru.**

# ROK ZA IZVRŠENJE UGOVORA

Rok za izvršenje Ugovora počinje trenutkom potpisivanja Ugovora, a završava istekom trajanja projekta 01.03.2021.

# ROK, NAČIN I UVJETI PLAĆANJA

Naručitelj će odabranom Ponuditelju/ima platiti ugovoreni iznos **maksimalno 30 dana nakon potpisivanja Zapisnika o primopredaji/urednom izvršenju ugovornih obveza.**

1. Zahtjev je pravovremen ako je dostavljen Naručitelju najkasnije tijekom četvrtog (4) dana prije dana u kojem ističe rok za dostavu Ponuda. [↑](#footnote-ref-1)
2. Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ [↑](#footnote-ref-2)
3. Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ [↑](#footnote-ref-3)
4. **Prilozi** predstavljaju obrasce sastavljene od strane Naručitelja koje **ispunjava Ponuditelj kako bi sastavio svoju ponudu**. Ponude koje nisu predane u obliku/obrascima koji su definirani u Prilozima neće biti razmatrane. [↑](#footnote-ref-4)
5. Uvjeti sposobnosti se mogu odnositi na sposobnost za obavljanje profesionalne djelatnosti, ekonomsku i financijsku sposobnost, tehničku i stručnu sposobnost. [↑](#footnote-ref-5)
6. Točka 17. Dodatka 2. „Postupci nabave za osobe koje nisu obveznici zakona o javnoj nabavi“ definira sljedeće: NOJN pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude. [↑](#footnote-ref-6)